Tizenkettedik alkalommal a dobogó tetején | Sakk
Home » Blog » Tizenkettedik alkalommal a dobogó tetején
Tungsram Aquaprofit NSK (1.) – Z. Csuti-Hydrocomp SK (9.) 8-4
NB I-es sakk csapatbajnoki mérkőzés, 8. forduló. Budapest.
Eredmények (elöl a kanizsaiak): Balogh Cs. – Horváth Á. döntetlen, Lenic – Varga Z. döntetlen, Erdős – Mészáros 0:1, Márkus – Horváth T. 1:0, Bánusz – Horváth Gy. 1:0, Ivanisevics – Mádl I. 1:0, Kántor – Párkányi 1:0, Horváth D. – Dobos döntetlen, Medvegy – Csiszár 0:1, Ribli – Bubits 1:0, Aczél – Korcz 1:0, Gara T. – Balogh M. döntetlen.
A bajnokság nyolcadik fordulójának zalai rangadóján változatos csata alakult ki a budapesti helyszínen, hiszen hiába volt esélytelenebb az egerszegi csapat, azért játékosai is könyveltek el győzelmeket, míg a kanizsaiaknak robogni kellett tovább, hiszen a második DVTK hengerelt a Pénzügyőr (11:1) ellen. Következhetett a vasárnapi záró kör, melynek keretében a nagykanizsaiak ellenlábasa az Eiffel Palace-ban a Dunaharaszti volt.
Dunaharaszti MTK (5.) – Tungsram Aquaprofit NSK (1.) 4:8
NB I-es sakk csapatbajnoki mérkőzés, 9. forduló. Budapest.
Eredmények (elöl a haraszti játékosok): Grigorianc – Balogh Cs. döntetlen, Gonda – Lenic 0:1, Kovacsevics – Erdős 0:1, Hoang – Márkus döntetlen, dr. Flumbort – Bánusz 0:1, Popovics – Ivanisevics döntetlen, Faragó – Kántor 0:1, Tompa – Horváth D. 1:0, Bálint – Medvegy döntetlen, Papp P. – Ribli döntetlen, Kökény – Aczél 0:1, Schubert – Gara T. 0:1.
A dél-zalai csapat tagjai igyekeztek higgadtan a mérkőzésbe szállni, hiszen a klub továbbra is a tabella élén állt, csak az úgymond „gólaránya” esett kicsit vissza a miskolciakhoz képest. Az első táblákon találhattunk bőven győzelmeket is a Tungsram Aquaprofit oldalán, így ahogy haladt előre a játékidő, vált mind biztosabbá, hogy a nagykanizsai első számú csapat az NB I-ben megvédi, egyben a tizenkettedik elsőségét szerzi a csapatbajnokság legfelső osztályában.
– Szombaton azért a szívbajt hozta ránk a kialakult helyzet, vasárnap aztán ugyanannyit teljesítettünk, mint a DVTK, így lett meg a tizenkettedik aranyunk – összegzett Papp Nándor, a kanizsai együttes csapatvezetője.
Az első osztályú csapatbajnokság 2018/19-es idénye a hétvégi kettős fordulóval fejeződött be. A meccspontok alapján holtversenyben álló, de a táblapontokkal vezető Tungsram Aquaprofit NSK és a DVTK csatázott a bajnoki címért. A címvédő Aquaprofit két győzelemmel megőrizte első helyét, tizenkettedik, sorozatban a tizenegyedik bajnoki címét szerezte meg. A DVTK sorozatban harmadszor lett ezüstérmes. A Paksnak be kellett érnie a harmadik hellyel. A Zalaegerszegi Csuti-Hydrocomp SK és a Maróczy SE mondott búcsút az első osztálynak.
SAKK:Almási Zoltán nagymester „Sikerült duplán ˝elcsalni˝a bajnokságot”
VÉGEREDMÉNY TÁBLÁZAT JÁTSZMÁK ITT
1 Tungsram Aquaprofit NSK I. 5.5 8 8.5 8.5 7 10.5 9 8 11 9 16 76
2 DVTK 6.5 5.5 9 8.5 8.5 11 7.5 7.5 9 9 16 73
3 ASE Paks 4 6.5 7.5 8 8.5 6 8.5 9.5 7 9 15 65.5
4 Aquaréna Kőbánya SC I. 3.5 3 4.5 7.5 6 7 6 6.5 9 9 10 53
5 Dunaharaszti MTK 3.5 3.5 4 4.5 6 7.5 7 7.5 10 9 9 53.5
6 HVSE-Infraplan 5 3.5 3.5 6 6 5.5 7.5 7.5 10.5 9 8 55
7 Pénzügyőr SE 1.5 1 6 5 4.5 6.5 6 8.5 8.5 9 8 47.5
8 Duocor-Makói SVSE 3 4.5 3.5 6 5 4.5 6 6 10 9 5 48.5
9 Z.Csuti-Hydrocomp SK 4 4.5 2.5 5.5 4.5 4.5 3.5 6 8 9 3 43
10 Maróczy SE 1 3 5 3 2 1.5 3.5 2 4 9 0 25